CELEX: 32021D1796
Language: et
Date: 2021-09-28 00:00:00
Title: Nõukogu otsus (EL) 2021/1796, 28. september 2021, Euroopa Liidu nimel võetava seisukoha kohta Kirde-Atlandi merekeskkonna kaitse konventsiooniga moodustatud komisjonis seoses Põhja-Atlandi hoovuse ja Jevlanovi veealuse mäe merekaitseala (NACESe merekaitseala) loomist käsitleva otsusega ja NACESe merekaitseala haldamist käsitleva soovitusega

12.10.2021   
               
               
                  ET
               
               
                  Euroopa Liidu Teataja
               
               
                  L 361/46
               
            
         NÕUKOGU OTSUS (EL) 2021/1796,
         28. september 2021,
         Euroopa Liidu nimel võetava seisukoha kohta Kirde-Atlandi merekeskkonna kaitse konventsiooniga moodustatud komisjonis seoses Põhja-Atlandi hoovuse ja Jevlanovi veealuse mäe merekaitseala (NACESe merekaitseala) loomist käsitleva otsusega ja NACESe merekaitseala haldamist käsitleva soovitusega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 192 lõiget 1 koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Kirde-Atlandi merekeskkonna kaitse konventsioon (1) (edaspidi „konventsioon“), mille osaline liit on, jõustus 25. märtsil 1998.
                  
               
                     (2)
                  
                  
                     Konventsiooni artikli 10 lõike 3 kohaselt võib konventsiooni artikli 10 lõike 1 alusel moodustatud komisjon (edaspidi „OSPARi komisjon“) kooskõlas konventsiooni artikliga 13 võtta vastu otsuseid ja anda soovitusi.
                  
               
                     (3)
                  
                  
                     OSPARi komisjon võtab oma 1. oktoobril 2021 toimuval 24. koosolekul vastu otsuse Põhja-Atlandi hoovuse ja Jevlanovi veealuse mäe merekaitseala (edaspidi „NACESe merekaitseala“) loomise kohta ja soovituse NACESe merekaitseala haldamise kohta.
                  
               
                     (4)
                  
                  
                     OSPARi komisjoni kavandatava otsusega luuakse NACESe merekaitseala ja määratakse kindlaks selle piirid.
                  
               
                     (5)
                  
                  
                     OSPARi komisjoni kavandatava soovituse eesmärk on anda suunised konventsiooniosalistele oma tegevuseks ja soovituse lisas esitatud kaitse-eesmärkide saavutamiseks vajalike meetmete vastuvõtmiseks.
                  
               
                     (6)
                  
                  
                     OSPARi komisjoni kahe kavandatava akti vahel on tihe seos ja seetõttu on neid asjakohane käsitleda samas liidu seisukohas.
                  
               
                     (7)
                  
                  
                     Kavandatavad õigusaktid on seotud keskkonnakaitsega, mis on vastavalt ELi toimimise lepingu artikli 4 lõike 2 punktile e liidu ja selle liikmesriikide jagatud pädevus. Kavandatavad õigusaktid ei käsitle valdkonda, mis on suures osas reguleeritud sellist kaitset käsitlevate liidu eeskirjadega. Liit ei kavatse kasutada võimalust teostada oma välispädevust kõnealuste õigusaktidega hõlmatud valdkondade suhtes, mille puhul liidu pädevust ei ole veel teostatud liidusiseselt.
                  
               
                     (8)
                  
                  
                     On asjakohane määrata kindlaks liidu nimel OSPARi komisjonis võetav seisukoht, kuna kõnealuse komisjoni tehtav otsus on liidu jaoks siduv,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel OSPARi komisjoni 24. koosolekul, on toetada Põhja-Atlandi hoovuse ja Jevlanovi veealuse mäe merekaitseala (NACESe merekaitseala) loomist käsitleva otsuse ja NACESe merekaitseala haldamist käsitleva soovituse vastuvõtmist.
         
         
            Artikkel 2
            Artiklis 1 osutatud seisukoha täpsustamises võivad liidu esindajad kokku leppida ilma nõukogu täiendava otsuseta, võttes arvesse OSPARi komisjoni 24. koosoleku käigus toimuvaid arenguid, konsulteerides liikmesriikidega kohapeal toimuvatel koordineerimiskoosolekutel.
         
         
            Artikkel 3
            Käesolev otsus jõustub selle vastuvõtmise päeval.
         
         
            Brüssel, 28. september 2021
            
               
                  Nõukogu nimel
               
               
                  eesistuja
               
               S. KUSTEC
            
         
         
            (1)  EÜT L 104, 3.4.1998, lk 2.